Foto: TASC Qozog‘istondagi Boyqo‘ng‘ir kosmodromidan Xalqaro kosmik stansiyasiga «Progress» fazo kemasi uchirildi. Bu haqda Roskosmosga tayangan holda Rossiya OAV xabar qilmoqda. «Progress MS-05» fazo kemasi o‘rnatilgan «Soyuz-U» tashuvchisi belgilangan vaqtda havoga ko‘tarildi. Uning XKS bilan ulanishi 24 fevralga belgilangan. Ta’kidlanishicha, ushbu parvoz «Soyuz-U» raketalari uchun oxirgisi bo‘ldi. Ularning o‘rnini modernizatsiya qilingan «Soyuz-2» raketalari egallaydi. Eslatib o‘tamiz, «Soyuz-U» raketasining «Progress MS-04» yuk kemasi bilan birga 2016 yil amalga oshirgan parvozi omadsizlikka uchragan edi.